rejauldu/bengali-wikipedia huggingface dataset:
সুভদ্রা প্রধান (জন্ম ৫ই জুন ১৯৮৬) হলেন একজন ভারতীয় ফিল্ড হকি খেলোয়াড়। তিনি ভারতের ওড়িশা রাজ্যের সুন্দরগড়ের সৌনামারায় জন্ম গ্রহণ করেন।   প্রাথমিক জীবন  সুভদ্রা প্রধান ১৯৮৬ সালের ৫ই জুন ওড়িশার একটি ছোট শহর সৌনামারায় একটি আদিবাসী পরিবারে জন্মগ্রহণ করেছিলেন। তিনি বিরসা মুন্ডা স্কুলে এবং পাতিয়ালার খালসা কলেজে প্রাক-বিশ্ববিদ্যালয় শিক্ষা লাভ করেন। তিনি তাঁর প্রাথমিক দিনগুলিতে রাউরকেলার পানপোশ হকি হোস্টেলে শিক্ষকতা করতেন এবং ১৯৯৭ সালে হকিতে তাঁর খেলোয়াড় জীবন শুরু করেন।   কর্মজীবন  সুভদ্রা প্রধানকে ২০০০ সালে ভারতের জুনিয়র দলে অন্তর্ভুক্ত করা হয়েছিল এবং ২০০৪ সালের অক্টোবর / নভেম্বরে তিনি জুনিয়র দলকে জুনিয়র এশিয়া কাপে নেতৃত্ব দিয়েছিলেন, তাঁর নেতৃত্বে ভারতের জুনিয়র দল তৃতীয় স্থান অর্জন করেছিল। তিনি ২০০৩ সালে সিনিয়র দলে আত্মপ্রকাশ করেন। ২০০৪ সালে এশিয়া কাপে স্বর্ণপদক এবং ২০০৬ কমনওয়েলথ গেমসে রৌপ্য পদক জিতেছিল যে ভারতীয় দল, সুভদ্রা সেই সিনিয়র দলের একজন সদস্য ছিলেন। ২০০৭ সালে, সুভদ্রা  একটি ইউরোপীয় ক্লাবের হয়ে খেলেন, তিনি এবং জসজিত কৌর হলে প্রথম ভারতীয় মহিলা যাঁরা এই কৃতিত্ব অর্জন করেছিলেন। তাঁরা ২০০৭ সালে ডাচ ক্লাব এইচসি ডেন বোশের হয়ে খেলেছিলেন। তিনি ২০০৯ সালের এশিয়া কাপে 'প্লেয়ার অফ দ্য টুর্নামেন্ট' হিসেবে নির্বাচিত হন। এই টুর্নামেন্টে ভারত দ্বিতীয় হয়েছিল।   ব্যক্তিগত জীবন  সুভদ্রা প্রধান ২০০৯ সালের এপ্রিল মাসে প্রদীপ নায়েককে বিয়ে করেন। সুভদ্রা দক্ষিণ পূর্ব রেলওয়েতে কর্মরত এবং বর্তমানে রাঁচিতে অবস্থান করছেন।   পুরস্কার ও সম্মাননা  ২০০৬ সালে, ভারতীয় হকিতে তাঁর অবদানের জন্য তাঁকে একলব্য পুরস্কারে ভূষিত করা হয়েছিল।   তথ্যসূত্র    বহিঃসংযোগ    ভারতীয়হকিতে প্রোফাইল  বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:ভারতীয় নারী ফিল্ড হকি খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:ওড়িশার ফিল্ড হকি খেলোয়াড়
গছানী মাধ্যমিক বিদ্যালয় পটুয়াখালী জেলার দশমিনা উপজেলার বাঁশবাড়িয়া এর একটি সুনাম ধন্য ঐতিহাসিক মাধ্যমিক বিদ্যালয়।   ইতিহাস  বিদ্যালয়টি ১৯৫৩ সালে স্থানীয় কিছু গণ্যমান্য ও সম্পদশালী ব্যক্তিবর্গের উদ্যোগে প্রতিষ্ঠিত হয়। এটি তখন 'নিম্ন মাধ্যমিক বিদ্যালয়' হিসেবে যাত্রা শুরু করে।   স্কুল পরিচিতি  প্রতিষ্ঠানের স্কুল শাখায় ষষ্ঠ শ্রেণি থেকে দশম শ্রেণী পর্যন্ত পাঠদান করা হয়। নবম ও দশম শ্রেণীতে রয়েছে বিজ্ঞান,ব্যাবসায় শিক্ষা এবং মানবিক বিভাগ।   রোভার স্কাউট  থাম্ব|252x252পিক্সেল প্রতিষ্ঠানে রয়েছে রোভার স্কাউট এর একটি ইউনিট। ইউনিট পরিচালনায় রয়েছেন সহকারী শিক্ষক মোহাম্মদ শাহজাহান মিয়া, যিনি একজন প্রশিক্ষণ প্রাপ্ত ইউনিট লিডার।   ক্রিয়া  পড়াশুনার পাশাপাশী খেলাধুলা সহ অনন্যা ক্রিয়া কার্যক্রম পরিচালিত হয়ে থাকে।   ক্লাব সমূহ  শিক্ষার্থীদের জন্য চালু আছে বিভিন্ন ক্লাব। যেমন-   বক্তৃতা, বিতর্ক ও আবৃতি সংসদ  কুইজ ক্লাব  সঙ্গীত ক্লাব  চারু ও কারুকলা ক্লাব  কম্পিউটার ক্লাব   আরও দেখুন  দশমিনা মডেল মাধ্যমিক বিদ্যালয় সরকারি আবদুর রশিদ তালুকদার ডিগ্রী কলেজ   তথ্যসূত্র    বহিঃসংযোগ বরিশাল বোর্ড  বিষয়শ্রেণী:পটুয়াখালী জেলার বিদ্যালয় বিষয়শ্রেণী:দশমিনা উপজেলা
স্থান-নাম তত্ত্ব () স্থানের নামসমূহের বৈজ্ঞানিক গবেষণা, যেখানে স্থানের নামের উৎস, অর্থ, ব্যবহার ও শ্রেণীকরণ আলোচিত হয়। স্থান-নাম তত্ত্ব আবার নামতত্ত্ব (Onomastics) নামক বৃহত্তর জ্ঞানের শাখার অন্তর্ভুক্ত।  স্থান-নাম (Toponym) বলতে কোন লোকালয়, অঞ্চল বা ভূ-পৃষ্ঠের অন্য কোন অংশের (প্রাকৃতিক অংশ, যেমন- নদীর নাম, কিংবা মনুষ্যনির্মিত অংশ, যেমন- শহরের নাম) নামকে বোঝায়। প্রাচীন ও ঐতিহ্যবাহী স্থান-নামগুলি কোন অঞ্চলের পেছনের মনুষ্য ইতিহাসের স্বাক্ষর বহন করে।   আলোচনামূলক উদাহরণ  বাংলাদেশের স্থানসমুহের বর্তমান ও পুরাতন নাম   এস এম শাহনূর তার নামকরণের ইতিকথায় বাংলাদেশের বেশ কিছু স্থানের বর্তমান ও পুরাতন নাম উল্লেখ করেছেনঃ   বাংলাদেশ -বং/বঙ্গ/ বঙ্গ দ্রাবিঢ/ বাঙ্গালাহ/ সুবে বাঙ্গালা/ বাংলা/ পূর্ব বাংলা/ পূর্ব পাকিস্তান  ঢাকা-জাহাঙ্গীর নগর/ ঢাবেক্কা/ ঢুক্কা  শাহবাগ -বাগ ই শাহেন শাহ (মুঘল আমলে)  চট্টগ্রাম -ইসলামাবাদ/ পোর্ট গ্র্যাণ্ড/সাত আল-গুঞ্জ/ শাতিলগঞ্জ  বরিশাল -চন্দ্রদ্বীপ/ বাকলা/ ইসমাইলপুর  নোয়াখালী-সুধারাম/ ভুলুয়া  মহাস্থানগড় - পুণ্ড্রবর্ধন  ময়মনসিংহ-নাসিরাবাদ  সোনারগাঁও -সুবর্ণগ্রাম  কুমিল্লা -ত্রিপুরা পরগনা  ফেনী -শমসের নগর  জামালপুর- সিংহজানী  গাইবান্ধা -ভবানীগঞ্জ  ময়নামতি - রোহিতগিরি   মুজিবনগর - বৈদ্যনাথ তলা  কুষ্টিয়া- নদীয়া  খুলনা - জাহানাবাদ  বাগেরহাট - খলিফাতাবাদ  দিনাজপুর- গণ্ডোয়ানাল্যাণ্ড  রাজবাড়ি -গোয়ালন্দ  শরীয়তপুর,মাদারীপুর- ইদ্রাকপুর/ বিক্রমপুর পরগনা  গজারিয়া- দোহার  আসাদ গেইট- আইয়ুব গেইট  শেরেবাংলা নগর- আইয়ুব নগর  সোহরাওয়ার্দী মেডিকেল কলেজ ও হাসপাতাল - আইয়ুব সেন্ট্রাল হসপিটাল  শেরেবাংলা কৃষি বিশ্ববিদ্যালয় - বাংলাদেশ কৃষি ইন্সটিটিউট/ পূর্ব পাকিস্তান কৃষি ইন্সটিটিউট/ দি বেঙ্গল এগ্রিকালচারাল ইন্সটিটিউট  বনানী (ঢাকা) - ভোলা  গুলশান (ঢাকা) - ইছাপুরা  ভোলা -শাহবাজপুর  মুন্সীগঞ্জ -বিক্রমপুর  সাতক্ষীরা -সাতঘরিয়া  উত্তরবঙ্গ -বরেন্দ্রভূমি  রাঙামাটি -হরিকেল  বাংলা একাডেমী- বর্ধমান হাউস  সিরডাপ- কার্যালয় চামেলি হাউজ  প্রধানমন্ত্রীর কার্যালয়- গণভবন (করতোয়া)  বঙ্গভবন-গভর্নর হাউজ/গভর্নর  পররাষ্ট্র মন্ত্রণালয়-রমনা হাউজ  রাজউক- ডি.আই.টি (Dhaka Improvement Trust)  হযরত শাহজালাল আন্তর্জাতিক বিমানবন্দর- জিয়া আন্তর্জাতিক বিমান বন্দর  প্রধানমন্ত্রীর কার্যালয়- পুরাতন সংসদ ভবন  নোয়াখালী ও কুমিল্লা অঞ্চল (প্রাচীনকালে)- সমতট  সাভার- সাভাউর  টঙ্গী -টুঙ্গী  গাজীপুর- জয়দেবপুর  সেন্টমার্টিন দ্বীপ- নারিকেল জিন্ঞ্জিরা  নিঝুম দ্বীপ- বাউলার চর  লালবাগ দুর্গ- আওরঙ্গবাদ কেল্লা/ দুর্গ  ফরিদপুর -ফতেহাবাদ  কক্সবাজার- ফালকিং  চাঁপাইনবাবগঞ্জ- গৌড়  রংপুর - রঙ্গপুর/অংপুর  বঙ্গবন্ধু শেখ মুজিব মেডিকেল বিশ্ববিদ্যালয়- পি.জি হাসপাতাল  বঙ্গবন্ধু শেখ মুজিবুর রহমান কৃষি বিশ্ববিদ্যালয় - ইপসা (ইন্সটিটিউট অফ পোস্টগ্রাজুয়েশন স্টাডি ইন এগ্রিকালচার)     সুপ্রিম কোর্ট ভবন- গভর্নরের বাসভবন  মেঘনা (রাষ্ট্রীয় অতিথি ভবন)-হানিফ আদমজির বাসভবন  পদ্মা (রাষ্ট্রীয় অতিথি ভবন)-গুল মোহাম্মদ আদমজীর বাসভবন  সিলেট -জালালাবাদ/ শ্রীহট্ট (মুঘল আমলে)  বাহাদুর শাহ পার্ক- ভিক্টোরিয়া পার্ক   তথ্যসূত্র   এস এম শাহনূর প্রণীত নামকরণের ইতিকথা।  প্রকাশকালঃ ২০১০ইংরেজি।  বিষয়শ্রেণী:স্থাননাম বিদ্যা বিষয়শ্রেণী:স্থানের নাম
ডেম ক্রিস্টিন অ্যান স্কট টমাস ডিবিই (জন্ম ২৪ মে ১৯৬০) হলেন একজন ইংরেজ-ফরাসি অভিনেত্রী। পাঁচটি বাফটা পুরস্কার ও পাঁচটি লরন্স অলিভিয়ে পুরস্কারের মনোনীত টমাস ফোর ওয়েডিংস অ্যান্ড আ ফিউনারেল (১৯৯৪) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার এবং ২০০৮ সালে রয়্যাল কোর্টে দ্য সিগাল নাটকে অভিনয়ের জন্য শ্রেষ্ঠ অভিনেত্রী বিভাগে অলিভিয়ে পুরস্কার অর্জন করেন। তিনি দি ইংলিশ পেশন্ট (১৯৯৬) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।  প্রারম্ভিক জীবন স্কট টমাস ১৯৬০ সালের ২৪শে মে কর্নওয়ালের রেড্রুথে জন্মগ্রহণ করেন। তার মাতা ডেবরা (বিবাহপূর্ব হার্লব্যাট) হংকং ও আফ্রিকায় বেড়ে ওঠেন এবং নাট্যতত্ত্ব বিষয়ে পড়াশোনা করেন। তার পিতা লেফটেন্যান্ট কমান্ডার সিমন স্কট টমাস ছিলেন রয়্যাল নেভির ফ্লিট এয়ার আর্মের পাইলট। ক্রিস্টিনের যখন পাঁচ বছর বয়স তখন তিনি একটি বিমান দুর্ঘটনায় মারা যান। তার ছোট বোন সেরেনা স্কট টমাস একজন অভিনেত্রী। তার চাচা অ্যাডমিরাল স্যার রিচার্ড টমাস, এবং তার প্র-প্র-পিতামহের ভাই অভিযাত্রী ক্যাপ্টেন স্কট।  কর্মজীবন স্কট টমাসের প্রথম আলোচিত কাজ হল ইভলিন ওয়াহের আ হ্যান্ডফুল অব ডাস্ট (১৯৮৮) চলচ্চিত্রে ব্রেন্ডা লাস্ট চরিত্রে অভিনয়। এই কাজের জন্য তিনি সেরা উদীয়মান নবাগত বিভাগে ইভনিং স্ট্যান্ডার্ড ব্রিটিশ চলচ্চিত্র পুরস্কার অর্জন করেন। এরপর তিনি হিউ গ্র্যান্টের বিপরীতে বিটার মুন (১৯৯২) ও ফোর ওয়েডিংস অ্যান্ড আ ফিউনারেল (১৯৯৪) চলচ্চিত্রে অভিনয় করেন। দ্বিতীয় চলচ্চিত্রে তার অভিনয়ের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার লাভ করেন।  ১৯৯৬ সালে তিনি দি ইংলিশ পেশন্ট চলচ্চিত্রে তার অভিনীত ক্যাথরিন ক্লিফটন চরিত্রটির জন্য ভূয়সী প্রশংসা অর্জন করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার, সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং সেরা চলচ্চিত্র অভিনেত্রী বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন। এরপর তিনি রবার্ট রেডফোর্ডের বিপরীতে দ্য হর্স হুইসপারার্স এবং হ্যারিসন ফোর্ডের বিপরীতে র‍্যান্ডম হার্টস চলচ্চিত্রে অভিনয় করেন।  ২০০৬ সালে তিনি গিয়োম কানে পরিচালিত ফরাসি চলচ্চিত্র ন্য ল্য দি আ পের্সন (Ne le dis à personne, আক্ষরিক অর্থে "কাউকে বোলো না") চলচ্চিত্রে এলেন চরিত্রে অভিনয় করেন। ২০০৮ সালে রয়্যাল কোর্টে দ্য সিগাল নাটকে অভিনয়ের জন্য শ্রেষ্ঠ অভিনেত্রী বিভাগে অলিভিয়ে পুরস্কার অর্জন করেন। এছাড়া একই বছর তিনি ইল ই আ লোঁতঁ ক্য জ্য তেম (Il y a longtemps que je t'aime, আক্ষরিক অর্থে "বহুদিন ধরে তোমাকে ভালবাসি") চলচ্চিত্রে অভিনয় করে শ্রেষ্ঠ অভিনেত্রী বিভাগে বাফটা ও গোল্ডেন গ্লোব পুরস্কারের মনোনয়ন লাভ করেন। ২০০৯ সালে তিনি লিভিং চলচ্চিত্রে তিনি অন্য একজনের জন্য স্বামীকে ছেড়ে যাওয়া স্ত্রী চরিত্রে অভিনয় করেন।  তথ্যসূত্র  বহিঃসংযোগ       বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:লেজিওঁ দনর প্রাপক বিষয়শ্রেণী:ফ্রান্সে ইংরেজ প্রবাসী বিষয়শ্রেণী:ব্রিটিশ ডেমহুড প্রাপ্ত অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:শ্রেষ্ঠ অভিনেত্রী বিভাগে লুমিয়ের পুরস্কার বিজয়ী বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:অডিওবই পাঠক বিষয়শ্রেণী:লেজিওঁ দনরের নাইট বিষয়শ্রেণী:ইংরেজ টেলিভিশন অভিনেত্রী
অর্ঘ্য সেন (; ১১ নভেম্বর ১৯৩৫) প্রখ্যাত ভারতীয় বাঙালি রবীন্দ্রসঙ্গীত শিল্পী। তিনি ১৯৯৭ খ্রিস্টাব্দে ভারত সরকারের সংগীত নাটক অকাদেমি পুরস্কার লাভ করেন।সংগীত নাটক অকাদেমি পুরস্কার - bn.wikipedia.org   জন্ম ও প্রারম্ভিক জীবন   অর্ঘ্য সেনের জন্ম ব্রিটিশ ভারতের অধুনা বাংলাদেশের ফরিদপুরে মামার বাড়িতে ১৯৩৫ খ্রিস্টাব্দের ১১ ই নভেম্বর। পিতার আদি বাড়ি ছিল খুলনার সেনহাটিতে। পিতা হেমেন্দ্রকুমার সেন কৃষিবিজ্ঞানের শিক্ষক ছিলেন। মাতা বিন্দুদেবী সংগীতচর্চা করতেন। প্রথমদিকে এঁদের আর্থিক অবস্থা ভালো ছিল না। অর্ঘ্য পঞ্চম শ্রেণী পর্যন্ত ফরিদপুরে পড়াশোনা করেন। তারপর চলে আসেন কলকাতায়। ১৯৫১ খ্রিস্টাব্দে ম্যাট্রিক পাশ করেন কলকাতার বালিগঞ্জ গভর্নমেন্ট হাই স্কুল থেকে। কলেজের পড়াশোনা সেন্ট জেভিয়ার্স কলেজে। এখান থেকেই তিনি বিজ্ঞানে স্নাতক হন।   কর্মজীবন ও সংগীত শিক্ষা  স্নাতক হওয়ার পর অর্ঘ্য সেন কর্মজীবন শুরু করেন প্রশান্ত চন্দ্র মহলানবীশ প্রতিষ্ঠিত ইন্ডিয়ান স্ট্যাটিস্টিক্যাল ইনস্টিটিউটে। যে বিভাগে তিনি কাজ করতেন সেটি পরে ন্যাশনাল স্যাম্পল সার্ভে অরগানাইজেশনে পরিবর্তিত হয় এবং এখান থেকেই চাকরি জীবন থেকে অবসর নেন। তাঁর সঙ্গীতচর্চা শুরু হয়েছিল ছাত্রাবস্থাতেই। রেডিও'তে  পঙ্কজকুমার মল্লিকের সঙ্গীতশিক্ষার আসর থেকে তাঁর সঙ্গীতশিক্ষার সূত্রপাত। কলকাতায় অষ্টম শ্রেণীর পড়াশোনার সময় এবং ম্যাট্রিক পরীক্ষা দেওয়ার আগে পর্যন্ত অশোকতরু বন্দ্যোপাধ্যায়ের কাছে কিছু দিন রবীন্দ্র সংগীত শেখেন। সঙ্গীতচর্চা কিছুদিন বন্ধ রাখেন ১৯৫১ খ্রিস্টাব্দে ম্যাট্রিক পরীক্ষা দেওয়ার সময়। পরীক্ষা পাশের পর তিনি অশোকতরু বন্দ্যোপাধ্যায়ের পরিবর্তে পেলেন দেবব্রত বিশ্বাসকে। কিন্তু তাঁর মাসিক পাঁচ টাকা বেতন দেওয়ার মত আর্থিক অবস্থা ছিল না। শেষে বিনা বেতনেই দেবব্রত বিশ্বাসের কাছে সঙ্গীত শিক্ষা নিতেন। তিনি কথা ও ভাবের উপর জোর দিয়ে তাঁর কণ্ঠের গান শুনে 'তাঁকে ভ্যাঙানোর' উপদেশ দিতেন আর বলতেন এতেই শিক্ষার্থীর স্বকীয়তা প্রকাশ পাবে। অর্ঘ্য সেন গান শিখেছেন প্রথিতযশা সঙ্গীত শিল্পী ও বিখ্যাত সুরকার কমল দাশগুপ্ত রজনীকান্ত সেনের দৌহিত্র দিলীপকুমার রায়, সুপ্রভা সরকার মঞ্জু গুপ্ত প্রমুখের কাছে।   সম্মাননা   অর্ঘ্য সেন ১৯৯৭ খ্রিস্টাব্দে ভারত সরকারের সংস্কৃতিচর্চার সর্বোচ্চ ভারতীয় স্বীকৃতি হিসাবে সংগীত নাটক অকাদেমি পুরস্কার (রবীন্দ্র সংগীতে) লাভ করেন এবং 'টেগোর ফেলো' নির্বাচিত হন।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:রবীন্দ্রসঙ্গীত শিল্পী বিষয়শ্রেণী:ভারতীয় সঙ্গীতশিল্পী বিষয়শ্রেণী:পশ্চিমবঙ্গের কণ্ঠশিল্পী বিষয়শ্রেণী:২১শ শতাব্দীর ভারতীয় গায়ক
জন টেরি একজন ইংরেজ ফুটবল খেলোয়াড়। তিনি ইংলিশ প্রিমিয়ার লিগে চেলসি দলের পক্ষে খেলে থাকেন। ২০০৬ সালের ফিফা বিশ্বকাপে ইংল্যান্ডের প্রতিনিধিত্ব করেছেন।  ইংল্যান্ড ও চেল্‌সি এর বর্তমান অধিনায়ক তিনি। তিনি বিশ্বের অন্যতম সেরা ডিফেন্ডার হিসাবে বিবেচিত, তিনি তাঁর প্রজন্মের অন্যতম সেরা কেন্দ্রীয় ডিফেন্ডার হিসাবে বিবেচিত, পাশাপাশি সর্বকালের সেরা ইংলিশ এবং প্রিমিয়ার লিগের অন্যতম রক্ষক।   তথ্যসূত্র   বহিঃসংযোগ  বিষয়শ্রেণী:ইংরেজ পুরুষ ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:জীবিত ব্যক্তি বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:সেনরাব ফুটবল ক্লাবের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল বিতর্ক বিষয়শ্রেণী:যুক্তরাজ্যে বর্ণবাদ সম্পর্কিত বিতর্ক বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:১৯৮০-এ জন্ম বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
গডফ্রে ব্লুন্ডেল স্যামুয়েলসন (৩ জুন ১৮৬৩ - ৩ নভেম্বর ১৯৪১)  একজন ব্রিটিশ লিবারেল পার্টির রাজনীতিবিদ ছিলেন। তিনি ১৮৮৭ থেকে ১৮৯২ সাল পর্যন্ত হাউস অফ কমন্সে বসেছিলেন।  স্যামুয়েলসন ১৮৮৫ সালের সাধারণ নির্বাচনে গ্লুচেস্টারশায়ারের টেক্সবারি বিভাগে প্রতিদ্বন্দ্বিতা করেন। ১৮৮৬ সালের সাধারণ নির্বাচনে সমারসেটের ফ্রোম বিভাগে তিনি আবারও ব্যর্থ হন, যেখানে তিনি লিবারেল-অধিষ্ঠিত আসনটিতে কনজারভেটিভ প্রার্থীর কাছে পরাজিত হন।  তিনি পরের বছর সংসদে প্রবেশ করেন, যখন তিনি লিবারেল এমপি টমাস ব্লেকের পদত্যাগের পর ১৮৮৭ সালের জুলাই মাসে উপনির্বাচনে সংসদ সদস্য (এমপি) হিসেবে ফরেস্ট অফ ডিনের জন্য নির্বাচিত হন।Craig, F. W. S. (1983) [1989]. British parliamentary election results 1885–1918 (2nd ed.). Chichester: Parliamentary Research Services. pp. 284, 286, 379. ISBN 0-900178-27-2.  স্যামুয়েলসন ১৮৯২ সালে পরবর্তী সাধারণ নির্বাচনে আর দাঁড়াননি।Craig, F. W. S. (1983) [1989]. British parliamentary election results 1885–1918 (2nd ed.). Chichester: Parliamentary Research Services. pp. 284, 286, 379. ISBN 0-900178-27-2.   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৪১-এ মৃত্যু বিষয়শ্রেণী:১৮৬৩-এ জন্ম
ফারজানা ইয়াসমিন অনন্যা (জন্ম:৬ জুলাই ২০০০ ) একজন বাংলাদেশী মডেল এবং দেশের প্রথম মিস ইন্টারন্যাশনাল বাংলাদেশ। তিনি মিস ইন্টারন্যাশনাল ২০২৩ বিউটি পেজেন্টে বাংলাদেশের প্রতিনিধিত্ব করেছিলেন। মিস ইউনিভার্স বাংলাদেশ ২০২০ প্রতিযোগিতায় প্রথম রানার-আপ হয়েছিলেন এবং ২০১৯ সালে তিনি অন্য একটি শীর্ষস্থানীয় বিউটি পেজেন্ট মিস ওয়ার্ল্ড বাংলাদেশেরও অংশগ্রহণকারী ছিলেন।   প্রাথমিক জীবন এবং শিক্ষা  ফারজানা ইয়াসমিন আন্না বাংলাদেশের যশোর, খুলনার একজন ব্যক্তি, যিনি তার প্রাথমিক শিক্ষার জন্য দাউদ পাবলিক কলেজে ভর্তি হন। তিনি ঢাকা বিশ্ববিদ্যালয়ে তার উচ্চশিক্ষা গ্রহণ করেন। যেখানে তিনি নারী ও জেন্ডার স্টাডিতে বিশেষায়িত হন। ছোটবেলা থেকেই ছাত্রলীগের রাজনীতিতে সক্রিয়ভাবে অংশগ্রহণ করেন অনন্যা।   পেজান্ট্রি    মিস ইউনিভার্স বাংলাদেশ ২০২০  ঢাকা বিশ্ববিদ্যালয়ের একজন অংশগ্রহণকারী ফারজানা ইয়াসমিন অনন্যা মিস ইউনিভার্স বাংলাদেশ ২০২০ প্রতিযোগিতায় অংশ নিয়েছিলেন, যেখানে তিনি প্রথম রানার আপের অবস্থান অর্জন করেছিলেন। উপরন্তু, আনানাকে মিস কনজেনিয়ালিটি খেতাব দেওয়া হয়েছিল।   মিস ইন্টারন্যাশনাল ২০২৩  রাজধানীর লেকশোর হোটেলে অনুষ্ঠিত চূড়ান্ত আঞ্চলিক প্রতিযোগিতায় মুকুট পরিয়ে 'মিস ইন্টারন্যাশনাল বাংলাদেশ ২০২৩ সালে খেতাব অর্জন করেন ফারজানা ইয়াসমিন অনন্যা।  ৯ অক্টোবর, ২০২৩ সালে।ব  তিনি টোকিওতে আয়োজিত মিস ইন্টারন্যাশনাল প্রতিযোগিতার ৬১তম সংস্করণের জন্য বাংলাদেশের প্রতিনিধি হিসেবে জাপানে যাত্রা শুরু করেন। ৭০টি দেশের প্রতিনিধিদের সাথে প্রতিদ্বন্দ্বিতা করে, মিস ইন্টারন্যাশনাল ২০২৩ সুন্দরী প্রতিযোগিতায় আন্না বাংলাদেশকে আন্তর্জাতিক মঞ্চে তুলে ধরেন।   দাতব্য কাজ    কোভিড-১৯  কোভিড-১৯ মহামারি চলাকালীন, ফারজানা ইয়াসমিন অনন্যা সক্রিয়ভাবে অভাবীদের সহায়তায় নিযুক্ত ছিলেন। মহামারি দ্বারা সৃষ্ট চ্যালেঞ্জের প্রতিক্রিয়া হিসাবে, তিনি প্রায় ৭০০ বেকার ব্যক্তিকে ব্যক্তিগতভাবে তাদের বাড়িতে ত্রাণ পৌঁছে দিয়ে সহায়তা বাড়িয়েছিলেন।  ১ এপ্রিল থেকে ৪ এপ্রিল, ২০২০ এর মধ্যে, অনন্যা চার শতাধিক পরিবারকে সাহায্য করার ক্ষেত্রে গুরুত্বপূর্ণ ভূমিকা পালন করেছিল, খাদ্য এবং অন্যান্য প্রয়োজনীয় জিনিসগুলির মতো প্রয়োজনীয় জিনিসগুলি সরবরাহ করেছিল।   খুলনা বন্যা  অনন্যা যশোর থেকে প্রায় পাঁচ ঘণ্টা দূরে খুলনার সুন্দরবন উপকূলে কয়রা এলাকায় যান। এই পরিদর্শনের সময়, তিনি অসুবিধার সম্মুখীন পরিবারগুলিকে ত্রাণ সহায়তা প্রদান করেন।   সিলেটের বন্যা  আনানা ২০২২ সালের জুন মাসের শেষ সপ্তাহে খাদ্য ও অন্যান্য প্রয়োজনীয় জীবনযাত্রার প্রয়োজনীয় সামগ্রী বিতরণে সহায়তা করার জন্য ঢাকা বিশ্ববিদ্যালয়ের অসংখ্য ছাত্রের সমন্বয়ে একটি দলকে একত্রিত করেন।   রাজনীতি  বিশ্ববিদ্যালয় জীবনের প্রথম বর্ষ থেকেই রাজনীতিতে যোগ দেন আনানা। রবিবার (৩১ জুলাই, ২০২২) ছাত্রলীগের সভাপতি আল নাহিয়ান খান জয় ও সাধারণ সম্পাদক ভট্টাচার্য্য বাংলাদেশ ছাত্রলীগের কেন্দ্রীয় কার্যনির্বাহী পরিষদের উপ-সম্প্রদায় বিষয়ক সম্পাদক পদে ফারজানা ইয়াসমিন আনানাকে মনোনয়নের ঘোষণা দেন। তার বাবা ১৯৭৬ সাল থেকে ছাত্রলীগের সঙ্গে যুক্ত। গত সাত বছর ধরে তিনি ছাত্রলীগের রাজনীতির সঙ্গে জড়িত। ২০১৯ থেকে ২০২৩ পর্যন্ত পাঁচ বছর ঢাকা বিশ্ববিদ্যালয় ছাত্রলীগের সদস্য।   তথ্যসূত্র   বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সুন্দরী প্রতিযোগিতা বিজয়ী বিষয়শ্রেণী:বাংলাদেশী নারী মডেল বিষয়শ্রেণী:যশোর জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিস ইন্টারন্যাশনাল ২০২৩-এর প্রতিনিধি
ওলগা গোরেলি, (জন্ম ১৪ জুন, ১৯২০ বোলোনিয়া, ইতালি – ১৮ ফেব্রুয়ারি, ২০০৬) একজন সুরকার এবং পিয়ানোবাদক হিসাবে তার সঙ্গীত প্রতিভার জন্য সুপরিচিত ছিলেন। Holland, Bernard. "Concert: N.Y.U. Offers New Music", New York Times, June 26, 1983, p.44. "New York University has been offering a series of new-music concerts at the Loeb Center and Thursday installment centered mostly on composers from New Jersey. The evening varied widely in quality and style, ranging from rigorous and ascetic-sounding music for solo clarinet by Ron Mazurek and Eve Beglarian to Rachmaninoff-like Russianisms from Olga Gorelli." Fruchter, Rena. "Composers to Star in Three-Day Festival", New York Times, June 3, 1990, p.NJ19. "Of the composers whose works will be represented on Friday's program, six are New Jersey residents - Mr. Pollock, Frank Brickle, Olga Gorelli, Phillip Moore, Paul Gallaher and Milton Babbitt." Fruchter, Rena. "Pageant is Returning with a More 'Joyful' Air", New York Times, December 16, 1990, p.NJ10. "The free program will also feature music by four New Jersey composers - Claudio Spies, Moshe Budmore, Olga Gorelli and Gordon Myers."   জীবন এবং কর্মজীবন  ওলগা গোরেলি, কুমারী নাম গ্র্যাচ, তিনি তার পরিবারের সাথে ১৯৩৭ সালে মার্কিন যুক্তরাষ্ট্রে অভিবাসিত হন এবং নিউ জার্সিতে বসতি স্থাপন করেন। তিনি একজন চিকিত্সককে বিয়ে করেছিলেন এবং তাদের দুটি সন্তান ছিল। তিনি নিউ জার্সির পেনিংটনের বাসিন্দা ছিলেন।"Piano Recital to Benefit Roosevelt Bulletin" , The Examiner, November 1, 2000. Accessed August 20, 2011. "The program will reprise some of the music from Cervantes' November 3 concert, part of the Smithsonian Institution's "Piano 300" exhibit in Washington, D.C., as well as works of New Jersey composers Olga Gorelli, Laurie Altman and Brad Garton."   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:ইস্টম্যান স্কুল অফ মিউজিকের প্রাক্তন শিক্ষার্থী বিষয়শ্রেণী:কার্টিস ইনস্টিটিউট অফ মিউজিকের প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন সুরকার বিষয়শ্রেণী:২০শ শতাব্দীর মার্কিন নারী সঙ্গীতজ্ঞ বিষয়শ্রেণী:পল হিন্দমিথের শিষ্য বিষয়শ্রেণী:দারিয়াস মিলহাউদের শিষ্য বিষয়শ্রেণী:স্মিথ কলেজের প্রাক্তন শিক্ষার্থী বিষয়শ্রেণী:ইম্মাকুলাটা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে ইতালীয় অভিবাসী বিষয়শ্রেণী:মার্কিন নারী সুরকার
return { 	name = 'ইউরোপীয় রাশিয়া', 	x = '213.4825 * cos( $1*0.01745329252 )*sin( ($2-(42.5))*0.01745329252 ) * ( ((1 + sin( $1*0.01745329252 )*sin( 57.5*0.01745329252 )+ cos( $1*0.01745329252 )*cos( 57.5*0.01745329252 )*cos( ($2-(42.5))*0.01745329252 ) ) *0.5)^ -0.5)+50.0', 	y = '100 - 49.1327 - 161.4897*( cos( 57.5*0.01745329252 )*sin( $1*0.01745329252 ) - sin( 57.5*0.01745329252 )*cos( $1*0.01745329252 )*cos( ($2-(42.5))*0.01745329252 ) ) * ( ((1 + sin( $1*0.01745329252 )*sin( 57.5*0.01745329252 )+ cos( $1*0.01745329252 )*cos( 57.5*0.01745329252 )*cos( ($2-(42.5))*0.01745329252 ) ) *0.5)^ -0.5)', 	image = 'European_Russia_laea_location_map_(Crimea_disputed).svg', 	image1 = 'European Russia laea relief location map (with Crimea).jpg' }
সেমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে তাম্বরম ও মেটবক্কম শহরদ্বয়ের মাঝে অবস্থিত একটি জনগণনা শহর।  ১৯৭৪ খ্রিস্টাব্দে বিজ্ঞপ্তি জারি করার মাধ্যমে এটিকে চেন্নাই মহানগর অঞ্চলের অন্তর্ভুক্ত করা হয়। এটি বেলাচেরি মূল সড়কের উপর অবস্থিত।‌ সেমবক্কম বাস ও তাম্বরম থেকে ট্রেন পরিষেবা মাধ্যমে শহরের বিভিন্ন অংশের সাথে সুপরিবহনযোগ্য। ১৯৮৪ খ্রিস্টাব্দে সেমবক্কম সহ রাজাকীলবক্কম ও গৌরীবক্কমকে গ্রাম পঞ্চায়েত থেকে নগর পঞ্চায়েতে পরিণত করা হয়।  পৌরনিগম মর্যাদা তামিলনাড়ু রাজ্য সরকার চেন্নাই শহরের নিকটবর্তী তাম্বরম, পল্লাবরম ও আবাড়ি এই তিনটি অঞ্চলকে কেন্দ্র করে তিনটি পৃথক পৌর নিগম গঠন করার পরিকল্পনা নিয়েছেন৷ এটি বাস্তবায়িত হলে সেমবক্কম তাম্বরম পৌরনিগমের অন্তর্ভুক্ত হবে৷ বর্তমানে এই জনগণনা নগরে রয়েছে ১৫ টি ওয়ার্ড৷  জনসংখ্যার উপাত্ত  ২০১১ খ্রিটাব্দে ভারতের জনগণনা অনুযায়ী সেমবক্কমের মোট জনসংখ্যা ৪৫,৩৫৬ জন, যেখানে ২২,৭০৫ জন পুরু ও ২২,৬৫১ জন নারী৷ অর্থাৎ প্রতিহাজার পুরুষে ৯৯৮ জন নারীর বাস৷ মোট পরিবার সংখ্যা ১১,৬৬৮ টি৷ ছয় বছর অনূর্ধ্ব শিশু সংখ্যা ৫,০০৩, যা মোট জনসংখ্যার ১১.০৩ শতাংশ৷ সেমবক্কমের মোট সাক্ষরতার হার ৯২.৫২ শতাংশ, যেখানে পুরুষ সাক্ষরতার হার ৯৫.৪৪ শতাংশ ও নারী সাক্ষরতার হার ৮৯.৬২ শতাংশ৷https://www.census2011.co.in/data/town/803346-sembakkam-tamil-nadu.html  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ড্রামা ফুটবল ক্লাব অ্যাসোসিয়েশন (, ; এছাড়াও সংক্ষেপে ইপিএসডি নামে পরিচিত) হচ্ছে গ্রিসের ড্রামার ফুটবলের নিয়ন্ত্রক সংস্থা।ΝΟΜΟΣ ΔΡΑΜΑΣ HFF  এই সংস্থাটি ১৯৬৩ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের ড্রামায় অবস্থিত।  এই সংস্থাটি এ১ ইপিএসডি, এ২ ইপিএসডি, বিটা ইপিএসডি এবং গামা ইপিএসডির মতো প্রতিযোগিতার সকল কার্যক্রম পরিচালনা করে। বর্তমানে ড্রামা ফুটবল ক্লাব অ্যাসোসিয়েশনের সভাপতির দায়িত্ব পালন করছেন গেওর্গিওস চাৎসিরারোগলো।  তথ্যসূত্র  বহিঃসংযোগ     বিষয়শ্রেণী:ড্রামা ফুটবল ক্লাব অ্যাসোসিয়েশন বিষয়শ্রেণী:১৯৬৩-এ গ্রিসে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত ক্রীড়া সংস্থা বিষয়শ্রেণী:গ্রিসের ক্রীড়া নিয়ন্ত্রণ সংস্থা বিষয়শ্রেণী:গ্রিসের ফুটবল পরিচালনা পরিষদ
টাই অধ্যয়ন এবং গবেষণা প্রতিষ্ঠান আসামের শিবসাগর জেলার মরাণহাটে অবস্থিত তাই ভাষা শিক্ষণ এবং গবেষণা প্রতিষ্ঠান। ডিব্রুগড় বিশ্ববিদ্যালয়-এর অন্তর্ভুক্ত প্রতিষ্ঠানটি সম্পূর্ণ স্বায়ত্তশাসিত প্রতিষ্ঠান। প্রতিষ্ঠানটি টাই ভাষার একবছরের ডিপ্লোমা পাঠ্যক্রম এবং তিন মাসের তাই ভাষা বলার সার্টিফিকেট পাঠ্যক্রম দেয়। টাই অধ্যয়ন এবং গবেষণা প্রতিষ্ঠানটি ২০০১ সালে স্থাপন করা হয়েছিল।  প্রতি বছরে বহু বিদেশী বিদ্বান এবং টাই পণ্ডিত অস্ট্রেলিয়া, জার্মানী, জাপান, থাইল্যান্ড, চীন, মিয়ানমার ইত্যাদি দেশ থেকে উত্তর-পূর্ব ভারতে গবেষণার জন্য আসে। এই প্রতিষ্ঠানটি বিভিন্ন টাই পাণ্ডুলিপি ইত্যাদি সংরক্ষিত করে রেখেছে। এই প্রতিষ্ঠানটি গোটা বিশ্বের বিশেষত দক্ষিণ-পূর্ব এশিয়ার বিদ্বান, শিক্ষার্থী, পর্যটকদের আকর্ষণ করতে সক্ষম হয়েছে।  আন্তঃকাঠামো তাই অধ্যয়ন এবং গবেষণা প্রতিষ্ঠানটি অত্যাধুনিক আন্তঃকাঠামোয় সজ্জিত। এখানে একটি গ্রন্থাগার, একটি ডকুমেন্টেশন কেন্দ্র এবং আর্কাইভ, একটি কনফারেন্স হল, একটি সেমিনার হল ইত্যাদি আছে। কার্যালয়ের সাথে সৌন্দর্য বর্ধনের জন্য জলের ফোয়ারাও আছে।  আলোচনা সত্র টাই অধ্যয়ন এবং গবেষণা প্রতিষ্ঠানটি কয়েকটি আলোচনা সত্রের আয়োজন করেছে। তার ভিতর উল্লেখযোগ্য সমূহ হল:  ভারতীয় সমাজ বিজ্ঞান গবেষণা পরিষদের দ্বারা প্রযোজিত উত্তর-পূর্বাঞ্চলের টাইদের উপর জাতীয় আলোচনা সত্র, ২০০২  তথ্যসূত্র  বিষয়শ্রেণী:আসামের গবেষণা প্রতিষ্ঠানসমূহ বিষয়শ্রেণী:টাই আহোম ভাষা বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:ডিব্রুগড় বিশ্ববিদ্যালয়ের অধিভুক্ত কলেজ বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০১-এ আসামে প্রতিষ্ঠিত